ai4bharat/Pralekha huggingface dataset:
প্রতিরক্ষামন্ত্রক
প্রতিরক্ষা গবেষণা ও উন্নয়ন সংস্থা এবং ভারতীয় বিমানবাহিনী দেশীয়ভাবে নির্মিত স্মার্ট অ্যান্টি-এয়ারফিল্ড অস্ত্রের সফল পরীক্ষা চালিয়েছে
নতুন দিল্লি, ০৩ নভেম্বর, ২০২১
প্রধান বৈশিষ্ট্য সমূহ-স্যাটেলাইট নেভিগেশন এবং ইলেক্ট্রো অপটিক্যাল সেন্সরের দুটি ভিন্ন কনফিগারেশন সফলভাবে পরীক্ষা করা হয়েছেদেশের এই ধরনের ইলেক্ট্রো অপটিকাল বেস্ড বোমা যুক্ত ফ্লাইট টেস্ট এই প্রথমঅস্ত্রের নির্ভুল স্ট্রাইক ক্ষমতা বাড়ানোর জন্য ইমেজিং ইনফ্রা-রেড সিকার প্রযুক্তি দিয়ে এটি সজ্জিতসর্বোচ্চ দূরত্ব একশ কিলোমিটার
প্রতিরক্ষা গবেষণা ও উন্নয়ন সংস্থা, ডিআরডিও এবং ভারতীয় বিমান বাহিনী যৌথভাবে দেশীয় প্রযুক্তিতে তৈরি স্মার্ট অ্যান্টি এয়ারফিল্ড অস্ত্রের দুটি সফল পরীক্ষা সম্পন্ন করেছে। স্যাটেলাইট নেভিগেশন এবং ইলেক্ট্রো অপটিক্যাল সেন্সর ভিত্তিক দুটি ভিন্ন কনফিগারেশন সফলভাবে পরীক্ষা করা হয়েছে। এই শ্রেণীর বোমার ইলেক্ট্রো অপটিক্যাল সিকার ভিত্তিক ফ্লাইট টেস্ট দেশে এই প্রথম। ইলেক্ট্রো অপটিকস এনসিআরটি দেশীয়ভাবে নির্মাণ করা হয়েছে। এই অস্ত্রটি ২০২১-এর ২৮ অক্টোবর এবং ০৩ নভেম্বর রাজস্থানের জয়সলমীরের চন্দন রেঞ্জ থেকে ভারতীয় বিমান বাহিনীর বিমান দ্বারা উৎক্ষেপণ করা হয়েছে।
ইলেক্ট্রো অপটিক্যাল কনফিগারেশন ইমেজিং ইনফ্রা-রেড শিক্ষার প্রযুক্তি দ্বারা নির্মিত এই অস্ত্রের নির্ভুল স্ট্রাইক উল্লেখযোগ্য। এটির নির্দিষ্ট লক্ষ্যমাত্রায় আঘাত হানতে পারে। এর সর্বোচ্চ উচ্চতা ১০০ কিলোমিটার।
ডিআরডিও'র ল্যাবরেটরির সমন্বয়ে ভারতীয় বিমান বাহিনীর সহায়তায় রিসার্চ সেন্টার ইমারত, আরসিআই -এর ডিজাইন তৈরি করেছে।
প্রতিরক্ষামন্ত্রী শ্রী রাজনাথ সিং প্রতিরক্ষা গবেষণা ও উন্নয়ন সংস্থা, ভারতীয় বিমানবাহিনী এবং এই মিশনের সাথে যুক্ত সংশ্লিষ্ট সকলকে প্রশংসিত করেছেন। সকলকে অভিনন্দন জানিয়ে প্রতিরক্ষা গবেষণা ও উন্নয়ন বিভাগের সচিব ডক্টর জি সতীশ রেড্ডি বলেছেন, এই অস্ত্রের কার্যকারিতা এবং নির্ভরযোগ্যতা প্রমাণিত হয়েছে।
CG/ SB
(Visitor Counter : 143
স্বরাষ্ট্র মন্ত্রক
২০২০র পদ্ম পুরস্কার ঘোষিত
নয়াদিল্লি, ২৫ জানুয়ারি, ২০২০
পদ্ম পুরস্কার অসামরিক ক্ষেত্রে দেশের অন্যতম সর্বোচ্চ সম্মান। তিনটি বিভাগে এই পুরস্কার দেওয়া হয়ে থাকে। এগুলি হল- পদ্মবিভূষণ, পদ্মভূষণ এবং পদ্মশ্রী। প্রতি বছর সাধারণতন্ত্র দিবসের প্রাক্কালে এই পুরস্কার ঘোষণা করা হয়। শিল্প, সমাজসেবা, বিজ্ঞান ও ইঞ্জিনিয়ারিং, বাণিজ্য ও শিল্প, সাহিত্য, চিকিৎসা, শিক্ষা, ক্রীড়া প্রভৃতি ক্ষেত্রে অসামান্য নিদর্শনের স্বীকৃতি স্বরূপ এই পুরস্কার দেওয়া হয়।
রাষ্ট্রপতি প্রতি বছর মার্চ অথবা এপ্রিল মাসে রাষ্ট্রপতি ভবনে আয়োজিত এক অনুষ্ঠানে প্রাপকদের হাতে এই পুরস্কার তুলে দেন। এবছর ১৪১টি পদ্ম পুরস্কার দেওয়ার প্রস্তাব রাষ্ট্রপতি অনুমোদন করেছেন। এরমধ্যে ৭টি পদ্মবিভূষণ, ১৬টি পদ্মভূষণ এবং ১১৮টি পদ্মশ্রী পুরস্কার রয়েছে। পুরস্কার প্রাপকদের মধ্যে ৩৩ জন মহিলা সহ ১৮ জন বিদেশী নাগরিক বা অনাবাসী ভারতীয় অথবা ভারতীয় বংশোদ্ভুত ব্যক্তি রয়েছেন। এছাড়াও ১২ জন মরনোত্তর পদ্ম পুরস্কার পাচ্ছেন।
এবার যে ৭ জন পদ্মবিভূষণ পুরস্কার পাচ্ছেন তাদের মধ্যে শ্রী জর্জ ফার্নান্ডেজ, শ্রী অরুন জেটলী এবং শ্রীমতি সুষমা স্বরাজকে মরনোত্তর সম্মান দেওয়া হচ্ছে। এছাড়াও মণিপুরের বিশিষ্ট ক্রীড়াবিদ এম সি মেরিকম, মরিশাসে জনসেবা ক্ষেত্রে বিশিষ্ট অবদান রাখার জন্য অনিরুদ্ধ জগন্নাথ প্রমুখ রয়েছেন। এবার যে ১৬ জন পদ্মভূষণ পুরস্কার পাচ্ছেন তাদের মধ্যে পশ্চিমবঙ্গ থেকে শ্রী অজয় চক্রবর্তী, তেলেঙ্গানা থেকে পি ভি সিন্ধু, গোয়ার প্রয়াত প্রাক্তণ মুখ্যমন্ত্রী মনোহর গোপালকৃষ্ণ প্রভু পারিক্কর প্রমুখ রয়েছে। পশ্চিমবঙ্গ থেকে পদ্মশ্রী পুরস্কার প্রাপকদের মধ্যে রয়েছেন- কাজি মাসুম আখতার , ডঃ সুশোভন বন্দ্যোপাধ্যায় , ডঃ অরুণোদয় মন্ডল , শ্রী মণিলাল নাগ প্রমুখ রয়েছেন। এছাড়াও বিশিষ্ট আরও কয়েকজন হলেন, উত্তরপ্রদেশের ক্রীড়াবিদ শ্রী জীতু রাই, সিকিমের ক্রীড়াবিদ শ্রী তরুণদীপ রাই, হরিয়ানার ক্রীড়াবিদ রানী রামপাল প্রমুখ।
CG/BD/NS
(Visitor Counter : 256
রাষ্ট্রপতিরসচিবালয়
সর্দার বল্লভভাই প্যাটেলের জন্মবার্ষিকীতে শ্রদ্ধা জানালেন রাষ্ট্রপতি
নয়াদিল্লি, ৩১ অক্টোবর, ২০২০
রাষ্ট্রপতি শ্রী রাম নাথ কোবিন্দ আজ রাষ্ট্রপতি ভবনে এক অনুষ্ঠানে সর্দার প্যাটেলকে তাঁর জন্মবার্ষিকীতে শ্রদ্ধা জানিয়েছেন। রাষ্ট্রপতি ভবনে সর্দার বল্লভভাই প্যাটেলের প্রতিকৃতিতে পুষ্পার্ঘ্য অর্পণ করে শ্রদ্ধা জানান রাষ্ট্রপতি এবং রাষ্ট্রপতি ভবনের আধিকারিকরা।
এদিকে আজ সকালে নতুন দিল্লির সর্দার প্যাটেলচক – এ গিয়ে সর্দার বল্লভভাই প্যাটেলের মূর্তিতে শ্রদ্ধা জানান রাষ্ট্রপতি।
CG/BD/SB
(Visitor Counter : 141
স্বাস্থ্যওপরিবারকল্যাণমন্ত্রক
আয়ুষ্মান ভারত- জাতীয় স্বাস্হ্য সুরক্ষা মিশনকে সফল করে তুলতে সংকল্পবদ্ধ ইন্ডিয়ান মেডিক্যাল অ্যাসোসিয়েশন
নয়াদিল্লি, ২২ জুন, ২০১৮
আয়ুষ্মান ভারত কর্মসূচি রূপায়ণে বিশেষ সহযোগিতা ও অংশীদারিত্বের প্রসার সম্পর্কে আজ এক আলোচনায় মিলিত হলেন জাতীয় সুরক্ষা মিশন ‘আয়ুষ্মান ভারত’-এর সিইও ডঃ ইন্দু ভূষণ এবং ইন্ডিয়ান মেডিক্যাল অ্যাসোসিয়েশনের  অবৈতনিক মহাসচিব ডঃ আর এন ট্যান্ডন। আইএমএ-এর প্রতিনিধিবৃন্দ আয়ুষ্মান ভারত কর্মসূচির উন্নততর রূপায়ণে সমস্ত ধরনের সমর্থন ও সহযোগিতার প্রতিশ্রুতি দেন।
এদিনের এই আলোচনা প্রসঙ্গে ডঃ ট্যান্ডন বলেন, এই ধরনের একটি স্বাস্হ্য সুরক্ষা কর্মসূচির সাথে যুক্ত হতে পেরে আইএমএ খুবই গর্বিত। এ সম্পর্কে সচেতনতা প্রসারের পাশাপাশি উন্নতমানের পরিষেবা নিশ্চিত করার লক্ষ্যে এই সংস্হা কাজ করে যেতে আগ্রহী।
ডঃ ইন্দু ভূষণ বলেন, আয়ুষ্মান ভারত কর্মসূচির এক গুরুত্বপূর্ণ সহযোগী তথা অংশীদার হল আইএমএ। এই সংস্হা মনে করে যে এ ধরনের একটি কর্মসূচিকে সফল করে তুলতে বেসরকারি ক্ষেত্রেরও এক গুরুত্বপূর্ণ ভূমিকা রয়েছে। কর্মসূচির সর্বোচ্চ সুফল যাতে নিশ্চিত করা যায় সেই উদ্দেশে গ্রাম ও শহর উভয় ক্ষেত্রেই উন্নত স্বাস্হ্য পরিষেবার সুযোগ পৌঁছে দেওয়া একান্ত জরুরি।
CG/SKD/NS/…
(Visitor Counter : 36
প্রধানমন্ত্রীরদপ্তর
অরুণ জেটলীর প্রথম প্রয়াণ দিবসে প্রধানমন্ত্রী তাঁকে স্মরণ করেছেন
নতুনদিল্লি, ২৪শে আগস্ট, ২০২০
প্রধানমন্ত্রী শ্রী নরেন্দ্র মোদী আজ অরুণ জেটলির প্রথম প্রয়াণ দিবসে তাঁকে স্মরণ করেছেন।
এক ট্যুইট বার্তায় প্রধানমন্ত্রী বলেছেন, “গত বছর, আজকের এই দিনেই আমরা অরুণ জেটলীকে হারিয়েছিলাম। আমি আমার বন্ধুর অভাব খুব অনুভব করি।
অরুনজি সারা জীবন ধরে দেশের সেবা করেছিলেন। তাঁর কৌতুকবোধ, বুদ্ধিমত্তা, আইনের বিষয়ে জ্ঞান এবং চমৎকার স্বভাব চিরস্মরনীয় হয়ে থাকবে।“
CG/CB
(
প্রধানমন্ত্রীরদপ্তর
ভারুচে এক হাসপাতালে অগ্নিকাণ্ডের ঘটনায় জীবনহানিতে প্রধানমন্ত্রীর শোকপ্রকাশ
নতুন দিল্লি, ১ মে, ২০২১
প্রধানমন্ত্রী শ্রী নরেন্দ্র মোদী ভারুচে এক হাসপাতালে অগ্নিকাণ্ডের ঘটনায় বহু মানুষের জীবনহানিতে শোকপ্রকাশ করেছেন।
এক ট্যুইটে প্রধানমন্ত্রী বলেছেন, ‘ভারুচে এক হাসপাতালে অগ্নিকাণ্ডের ঘটনায় জীবনহানিতে অত্যন্ত ব্যাথিত। শোকসন্তপ্ত পরিবারগুলির প্রতি সমবেদনা।’
SC/BD/AS/
(
ক্ষুদ্র, অতিক্ষুদ্রওমাঝারিশিল্পমন্ত্রক
স্থানীয় উৎপাদিত পণ্য সামগ্রীগুলির বিপণনের সাহায্যে এগিয়ে এলো খাদি ও গ্রামোদ্যোগ কমিশন
নতুন দিল্লি, ১৩ মে, ২০২০
প্রধানমন্ত্রী শ্রী নরেন্দ্র মোদী স্থানীয় উৎপাদিত সামগ্রী ব্যবহারের এবং গুণমান বজায় রেখে তাকে বিশ্বমানের করে তোলার জন্য যে আহ্বান জানিয়েছেন, তার প্রেক্ষিতে খাদি ও গ্রামোদ্যোগ কমিশন প্রয়োজনীয় ব্যবস্থা নিচ্ছে। স্থানীয় উৎপাদিত পণ্যগুলির ব্যবহার বাড়ানোর ক্ষেত্রে প্রধানমন্ত্রীর আবেদনের একদিন পর কমিশন প্রধানমন্ত্রীর কর্মসংস্থান সুনিশ্চিতকরণ কর্মসূচীর আওতায় বিভিন্ন প্রকল্পের দ্রুত রূপায়ণ সুনিশ্চিত করতে নির্দেশিকা জারি করেছে।
কমিশনের চেয়ারম্যান শ্রী বিনয় কুমার সাক্সেনা আজ সংশ্লিষ্ট এজেন্সিগুলিকে নির্দেশ জারি করে বলেছেন, ওই কর্মসূচীর আওতায় প্রাপ্ত আবেদনগুলির সত্যতা যাচাই করে তা দ্রুত ব্যাঙ্কের কাছে পাঠিয়ে দিতে হবে, যাতে ২৬ দিনের মধ্যে তহবিল বরাদ্দ করা যায়। শ্রী সাক্সেনা তহবিল বরাদ্দের ক্ষেত্রে ২৬ দিনের সময় প্রয়োজন ভিত্তিতে আরও কমিয়ে ১৫ দিন করার কথাও বলেছেন। ওই কর্মসূচীর আওতায় প্রকল্প রূপায়ণকারী কর্তৃপক্ষগুলিকে নীতি-নির্দেশিকা মেনে সংশ্লিষ্ট আবেদনকারীকে সাহায্য করার জন্য এবং ঋণ সহায়তা মঞ্জুর না হওয়া পর্যন্ত সাহায্যের নির্দেশ দেওয়া হয়েছে।
সংশোধিত এই নীতি-নির্দেশিকা অনুযায়ী, মুম্বাইয়ে কমিশনের যে নজরদারি সেল রয়েছে তারা দৈনিক ভিত্তিতে জমা পড়া আবেদনপত্রগুলির প্রয়োজনীয় প্রক্রিয়া সম্পূর্ণ করার ব্যাপারে নজরদারি চালাবে। এরপর, আবেদনপত্রের বর্তমান পরিস্থিতি সম্পর্কিত তথ্য কমিশনের সি.ই.ও. এবং চেয়ারম্যানের কাছে অনুমোদনের জন্য পাঠানো হবে।
শ্রী সাক্সেনা আরও বলেন, স্থানীয় পণ্য উৎপাদন ও ব্যবহারে উৎসাহিত করার জন্য প্রধানমন্ত্রীর আবেদনের প্রেক্ষিতেই বর্তমান নীতি-নির্দেশিকায় সংশোধন করা হয়েছে। এর ফলে,স্বল্প সময়ের মধ্যে বহু কর্মসংস্থান্র সুযোগ সৃষ্টি হবে বলেও তিনি আশাপ্রকাশ করেন।
(CG/BD/AS
যোগাযোগওতথ্যপ্রযুক্তিমন্ত্রক
জম্মু, কাশ্মীর ও লাদাখের প্রত্যন্ত অঞ্চলে বিশেষ ডাক ব্যবস্থা চালু
নতুন দিল্লি, ১৫ এপ্রিল, ২০২০
কোভিড-১৯ সংক্রমণ প্রতিরোধে যথাসম্ভব সামাজিক দূরত্ব বজায় রাখতে এবং ডাকঘরগুলিতে ভিড় এড়াতে কেন্দ্রশাসিত অঞ্চল জম্মু, কাশ্মীর ও লাদাখের প্রত্যন্ত অঞ্চলগুলির বাড়িতে বাড়িতে গিয়ে ডাক পরিষেবার পাশাপাশি বয়স্কদের পেনশন পৌঁছে দেওয়ার ব্যবস্থা করল ভারতীয় ডাক বিভাগ। লকডাউনের সময়ে জনগণের হাতে যাতে দৈনন্দিন খরচের জন্য যথেস্ট নগদ অর্থ থাকে তা সুনিশ্চিত করতে এই সিদ্ধান্ত নেওয়া হয়েছে। তাছাড়া এ ই পি এসব্যবহার করে ডাকঘরের মাধ্যমে নাগরিকরা তাঁদের যে কোনও ব্যাঙ্ক আকাউন্ট থেকে অনধিক ১০,০০০/-টাকা তুলতে পারবেন। যে নাগরিকদের ব্যাঙ্ক আকাউন্টের সঙ্গে আধার লিঙ্ক করানো আছে – তাঁরাই বাড়িতে বসে এই পরিষেবা পেতে পারেন।
সাধারণ ডাক পরিষেবা এবং স্পিড পোস্ট, রেজিস্টার্ড পোস্ট ইত্যাদির ক্ষেত্রেও প্রত্যন্ত অঞ্চলগুলিকে অগ্রাধিকার দেওয়া হবে। তাছাড়া শুকনো খাবার, ব্যক্তিগত নিরাপত্তা সরঞ্জাম, স্যানিটাইজার বিতরণের ক্ষেত্রে জেলা প্রশাসন, পৌরসভা ও গ্রাম পঞ্চায়েতগুলি ডাকবিভাগের গাড়িগুলিকেও ব্যবহার করতে পারেন সেই ব্যবস্থা করা হয়েছে।
(CG/SB
প্রধানমন্ত্রীরদপ্তর
গোয়ায় টিকাকরণ অভিযানে প্রথম ডোজ দেওয়ার কাজ ১০০ শতাংশ শেষ হওয়ায় প্রধানমন্ত্রী রাজ্যের প্রশংসা করেছেন
নতুন দিল্লি, ১০ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী গোয়ার প্রাপ্ত বয়স্ক নাগরিকদের সকলে কোভিড – ১৯ টিকার প্রথম ডোজ পাওয়ায়, রাজ্যের প্রশংসা করেছেন।
গোয়ার মুখ্যমন্ত্রী ড. প্রমোদ সাওয়ান্তের একটি ট্যুইট বার্তা শেয়ার করে প্রধানমন্ত্রী বলেছেন, “গোয়া দারুণ কাজ করেছে ! এটি আমাদের চিকিৎসক ও উদ্ভাবকদের দক্ষতা এবং যৌথ কাজের প্রয়াসের ফসল ।”
CG/CB/SFS
(
প্রধানমন্ত্রীরদপ্তর
জাতীয় ডাক টিকিট প্রদর্শনী ‘অমৃতপেক্স ২০২৩’ – এ বিদ্যালয়ের ছাত্রছাত্রীদের সংক্রিয় অংশগ্রহণের প্রশংসা প্রধানমন্ত্রীর
নয়াদিল্লি, ১৫ ফেব্রুয়ারি, ২০২৩
আজাদি কা অমৃত মহোৎসব উদযাপনের অঙ্গ হিসাবে জাতীয় ডাক টিকিট প্রদর্শনী ‘অমৃতপেক্স ২০২৩’ – এর আয়োজন করা হয়। এই প্রদর্শনীতে বিদ্যালয়ের ছাত্রছাত্রীদের সক্রিয় অংশগ্রহণে প্রধানমন্ত্রী সন্তোষ প্রকাশ করেছেন। ডাকটিকিট এবং চিঠি লেখার ক্ষেত্রে উৎসাহ গড়ে তোলার এটি একটি ভালো পন্থা বলে তিনি মনে করেন।
ভারতীয় ডাকের এক ট্যুইট বার্তার জবাবে প্রধানমন্ত্রী বলেছেন, “ডাকটিকিট এবং চিঠি লেখার ক্ষেত্রে এটি একটি ভালো পন্থা। আমি আশা করি, তরুণ-তরুণীরা এই উদ্যোগে আরও বেশি করে সামিল হবেন”।
PG/CB/SB
(
খাদ্যপ্রক্রিয়াকরণশিল্পমন্ত্রক
শ্রী নরেন্দ্র সিং তোমর খাদ্য প্রক্রিয়াকরণ শিল্প মন্ত্রকের দায়িত্ব গ্রহণ করেছেন
নয়াদিল্লী, ২৩ সেপ্টেম্বর, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর আজ বিকেলে পঞ্চশীল ভবনে খাদ্য প্রক্রিয়াকরণ শিল্প মন্ত্রকের দায়িত্ব গ্রহণ করেছেন। দপ্তরের প্রতিমন্ত্রী শ্রী রামেশ্বর তেলী, সচিব শ্রীমতি পুষ্পা সুব্রাহ্মনিয়ম সহ পদস্থ আধিকারিকরা তাকে স্বাগত জানান। মন্ত্রী, আধিকারিকদের সঙ্গে সাক্ষাতের পর খাদ্য প্রক্রিয়াকরণ মন্ত্রকের বিভিন্ন প্রকল্পের পর্যালোচনা করেছেন। শ্রী তোমর কৃষি ও কৃষক কল্যাণ, গ্রামোন্নয়ন ও পঞ্চায়েতীরাজ দপ্তরের দায়িত্বও সামলাচ্ছেন।
শ্রী তোমর জানিয়েছেন খাদ্য প্রক্রিয়াকরণ শিল্প বিকাশশীল পর্যায়ে রয়েছে। যুব সম্প্রদায়ের জন্য নতুন কর্মসংস্থানের সৃষ্টি, কৃষকরা যাতে ভালো ফসলের দাম পান, উপভোক্তারা যাতে সঠিক পণ্য পান ইত্যাদি নিশ্চিত করতে হবে।
দেশের মধ্যে এবং বিদেশ থেকে বিনিয়োগকে আকৃষ্ট করতে মন্ত্রক উদ্যোগ নিয়েছে। মন্ত্রকের সার্বিক লক্ষ্য হল :
ফসলের ভালো ব্যবহারের মধ্য দিয়ে কৃষকের আয় বাড়ানো;
মজুত করার পরিকাঠামোর উন্নয়ন, ফসলের পরিবহন এবং কৃষিখাদ্য প্রক্রিয়াকরণের উন্নতির মধ্য দিয়ে সর্বস্তরে ন্যূনতম শস্যের ক্ষতি নিশ্চিতকরণ;
দেশের অভ্যন্তরে এবং বিদেশ থেকে খাদ্য প্রক্রিয়াকরণ শিল্পের জন্য আধুনিক প্রযুক্তির ব্যবহার;
খাদ্য প্রক্রিয়াকরণের জন্য গবেষণা ও উন্নয়নকে উৎসাহিত করা এবং প্যাকেজিং ব্যবস্থার উন্নতি ঘটানো;
বিভিন্ন নীতির বাস্তবায়নে সাহায্য করা, পরিকাঠামো গড়ে তোলা, ক্ষমতাবৃদ্ধি এবং অন্যান্য বিভিন্ন উদ্যোগের মাধ্যমে এই ক্ষেত্রের বিকাশ ঘটানো;
প্রক্রিয়াজাত খাদ্য রপ্তানীর ক্ষেত্রে উৎসাহদান;
CG/CB/NS
(Visitor Counter : 99
ক্রেতা, খাদ্যএবংগণবন্টনমন্ত্রক
কেন্দ্রীয় খাদ্যভাণ্ডারে খাদ্যশস্য সংরক্ষণের জন্য পর্যাপ্ত ক্ষমতা রয়েছে
নতুন দিল্লি, ১২ ফেব্রুয়ারি, ২০২১
২০২০ সালের ৩১শে ডিসেম্বর পর্যন্ত গম ও চাল মিলিয়ে খাদ্যশস্য মজুতের মোট পরিমাণ ছিল ৫২৯.২৯ লক্ষ মেট্রিক টন। ভারতের খাদ্য নিগম  এবং মালিকানাধীন ও ভাড়া নেওয়া সংগ্রহস্থল সহ রাজ্য স্তরের প্রতিষ্ঠানসমূহের খাদ্যশস্য মজুতের ক্ষমতা ৮৯৯.১৯ লক্ষ মেট্রাক টন। সুতরাং জাতীয় পর্যায়ে কেন্দ্রীয় খাদ্যভাণ্ডারগুলিতে খাদ্যশস্য সংরক্ষণের পর্যাপ্ত ক্ষমতা রয়েছে।
খরিপ অথবা রবি বিপণন মরসুমে দেশে চাল ও গম উৎপাদন ক্রমশই বেড়েছে। ২০১৯-২০ মরসুমে গম উৎপাদন হয়েছে ১০৩৫.৯৬ মেট্রিক টন এবং ধান উৎপাদন হয়েছে ১১৮৪.২৫ মেট্রিক টন।
এফসিআই বৈজ্ঞানিক উপায়ে খাদ্যশস্য মজুত করে রাখে। তার ফলে খাদ্যশস্য নষ্ট হওয়ার পরিমাণ কমে এসেছে।
রাজ্যসভায় আজ কেন্দ্রীয় উপভোক্তা বিষয়ক, খাদ্য ও গণবন্টন প্রতিমন্ত্রী শ্রী দানভে রাওসাহেব দাদারাও লিখিত জবাবে এই তথ্য জানিয়েছেন।
ক্রেতা, খাদ্যএবংগণবন্টনমন্ত্রক
উপভোক্তা সুরক্ষা আইন ২০২০ সহ উপভোক্তা সুরক্ষা আইন ২০১৯এর সমস্ত নিয়মকানুন ২৪শে জুলাই থেকে কার্যকর হয়েছে- শ্রী রামবিলাস পাসওয়ান
নয়াদিল্লী, ২৭ জুলাই, ২০২০
উপভোক্তা সুরক্ষা আইন ২০২০ সহ উপভোক্তা সুরক্ষা আইন ২০১৯এর সমস্ত নিয়মকানুন ২৪শে জুলাই থেকে কার্যকর হয়েছে জানালেন কেন্দ্রীয় উপভোক্তা বিষয়ক, খাদ্য ও গণবন্টন মন্ত্রী শ্রী রামবিলাস পাসওয়ান। কেন্দ্রীয় মন্ত্রী আজ ব্যুরো অফ ইন্ডিয়ান স্ট্যান্ডর্ডের মোবাইল অ্যাপ ‘বিআইএস-কেয়ার’ এবং মান নির্ধারণ, তুল্যতা নির্ধারণ এবং প্রশিক্ষণের জন্য- 'ই-বিআইএস'-এর তিনটি পোর্টালের সূচনা করেছেন। এই মোবাইল অ্যাপটি গুগল প্লে স্টোর থেকে যেকোন অ্যান্ড্রয়েড ফোনে ডাউনলোড করা যাবে। অ্যাপটি আপাতত ইংরাজি ও হিন্দি ভাষাতে রয়েছে। এখান থেকে গ্রাহকরা ইন্ডিয়ান স্ট্যান্ডার্ড ইন্সটিটিউশন চিহ্ন ও হলমার্ক যুক্ত পণ্য যাচাই করতে পারবে। এমনকি এই অ্যাপের মাধ্যমে অভিযোগও দায়ের করা যাবে। কেন্দ্রীয় মন্ত্রী বলেন, সরকার উপভোক্তাদের স্বার্থ রক্ষায় বিভিন্ন পদক্ষেপ গ্রহণ করেছে।
কেন্দ্রীয় মন্ত্রী আরও জানান ই-বিআইএস পোর্টাল বাস্তবায়নের মাধ্যমে বিভিন্ন ক্ষেত্রে নজরাদারি চালানো সম্ভব হবে। এতে গ্রাহকরা গুণমান সম্পন্ন পণ্য সম্পর্কে সচেতন হবেন, তেমনি নিম্নমানের পণ্য সরবরাহ হ্রাস পাবে। শ্রী পাসওয়ান 'এক দেশ এক গুণমান' বাস্তবায়নের পরিকল্পনার কথাও তুলে ধরেন। তিনি পণ্য রপ্তানী এবং আমদানি ক্ষেত্রে সরকার বিশেষ গুরুত্ব আরোপ করেছে বলেও জানান। তবে পণ্যের গুণমান মেনে চলা বাধ্যতামূলক। শ্রী পাসওয়ান বলেন, আত্মনির্ভর ভারত অভিযানের লক্ষ্য অর্জনে এবং গ্রাহকদের স্বার্থ রক্ষায় বিশেষ গুরুত্ব দেওয়া হয়েছে। অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলিকে কোভিড-১৯এর সমস্যা মোকাবিলায় বিশেষ ছাড় দেওয়া হয়েছে। বর্তমান পরিস্থিতিতে এন৯৫ মাস্ক, সার্জিক্যাল মাস্ক, ভেন্টিলেটরস ইত্যাদি তৈরি করার ক্ষেত্রে গুণগত মানগুলি বিচার করে দেখা হবে। তিনি বলেন দেশে আইএসআই চিহ্নিতযুক্ত পিপিই সামগ্রীগুলির উপাদন বৃদ্ধি পেয়েছে।এখন দেশে দৈনিক ৪ লক্ষ আইএসআই চিহ্নিতযুক্ত এন৯৫ মাস্ক উৎপাদন হচ্ছে। বিআইএস গুণমান ভিত্তিক ল্যাবগুলি সম্প্রসারণ ও আধুনিকীকরণের ওপর বিশেষ জোর দেওয়া হয়েছে। নয়ডায় ন্যাশনাল ইন্সটিটিউট অফ স্ট্যান্ডার্ডাইজেশনে সংশ্লিষ্ট সকল পক্ষকে প্রশিক্ষণের ব্যবস্থা করা হয়েছে। দেশে পেশাগত শিক্ষা পাঠক্রমগুলির মানোন্নয়নে সরকার যে উদ্যোগ নিয়েছে সে প্রসঙ্গও তুলে ধরেন শ্রী পাসওয়ান।
(CG/SS/NS
প্রধানমন্ত্রীরদপ্তর
মহারাষ্ট্র ও গুজরাটের মুখ্যমন্ত্রীদের সঙ্গে ঘূর্ণিঝড় পরিস্থিতি নিয়ে কথা বলেছেন প্রধানমন্ত্রী
নতুনদিল্লি, ২ জুন, ২০২০
ঘূর্ণিঝড় পরিস্থিতি নিয়ে প্রধানমন্ত্রী শ্রী নরেন্দ্র মোদী মহারাষ্ট্রের মুখ্যমন্ত্রী শ্রী উদ্ধব ঠাকরে, গুজরাটের মুখ্যমন্ত্রী শ্রী বিজয় রূপানী এবং দমন, দিউ, দাদরা ও নগর হাভেলির প্রশাসক শ্রী প্রফুল কে পটেলের সঙ্গে কথা বলেছেন। কেন্দ্র সম্ভাব্য সব রকমের সহায়তা করবে বলে প্রধানমন্ত্রী জানান।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “প্রধানমন্ত্রী শ্রী নরেন্দ্র মোদী @narendramodi ঘূর্ণিঝড় পরিস্থিতি নিয়ে মহারাষ্ট্রের মুখ্যমন্ত্রী শ্রী উদ্ধব ঠাকরে, গুজরাটের মুখ্যমন্ত্রী শ্রী বিজয় রূপানী @vijayrupanibjp এবং দমন, দিউ, দাদরা ও নগর হাভেলির প্রশাসক শ্রী প্রফুল কে পটেলের @prafulkpatel সঙ্গে কথা বলেছেন। কেন্দ্র সম্ভাব্য সব রকমের সহায়তা করবে বলে তিনি আশ্বাস দিয়েছেন।“
(CG/CB
অর্থমন্ত্রক
২০২২-২৩ অর্থবর্ষে আর্থিক ঘাটতির পরিমাণ মোট অভ্যন্তরীণ উৎপাদনের ৬.৪ শতাংশ হবে বলে পূর্বাভাস দেওয়া হয়েছে
নয়াদিল্লী, ০১ ফেব্রুয়ারি, ২০২২
(কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে বাজেট পেশ করার সময় জানান, ২০২৫-২৬ অর্থবর্ষের মধ্যে আর্থিক ঘাটতির পরিমাণ মোট অভ্যন্তরীণ উৎপাদনের ৪.৫ শতাংশের নীচে নামিয়ে আনার যে পরিকল্পনা তিনি করেছেন তার অঙ্গ হিসেবে এবারের বাজেটে আর্থিক ঘাটতির পূর্বাভাস ৬.৪ শতাংশ করা হয়েছে। এই লক্ষ্যে পৌঁছানোর জন্য জোরদার আর্থিক উদ্যোগ নেওয়া হয়েছে। বর্তমান অর্থবর্ষে পরিবর্তিত আর্থিক ঘাটতির পূর্বাভাস ৬.৯ শতাংশ। বিগত বাজেট পেশের সময় এই পূর্বাভাস ছিল ৬.৮ শতাংশ।
মন্ত্রী জানান, ২০২২-২৩ অর্থবর্ষে আর্থিক ঘাটতির পরিমাণ নির্ধারণের সময় তিনি বেশ কয়েকটি বিষয় বিবেচনা করেছেন। জন-বিনিয়োগের মধ্য দিয়ে আর্থিক বিকাশ নিশ্চিত করা এবং আরও শক্তিশালী ও স্থিতিশীল হয়ে ওঠার উপর গুরুত্ব দেওয়া হয়েছে। ২০২২-২৩ অর্থবর্ষে আর্থিক ঘাটতির পরিমাণ ১৬,৬১,১৯৬ কোটি টাকা। বর্তমানে ২০২১-২২ অর্থবর্ষে আর্থিক ঘাটতির পূর্বাভাস ১৫,৯১,০৮৯ কোটি টাকা। বাজেট পেশের সময় ১৫,০৬,৮১২ কোটি টাকা ঘাটতি হবে বলে পূর্বাভাস দেওয়া হয়েছিল।
অর্থমন্ত্রী জানান, মূলধন ব্যয়ের পরিমাণ বর্তমান বছরে ৫ লক্ষ ৫৪ হাজার কোটি টাকা। কেন্দ্রীয় বাজেটে ২০২২-২৩ অর্থবর্ষে তা বৃদ্ধি করে ৭ লক্ষ ৫০ হাজার কোটি টাকা করা হয়েছে। রাজ্যগুলিকে সাহায্যের জন্য তহবিল এবং কেন্দ্রীয় সরকারের মূলধনী ব্যয়ের কথা বিবেচনা করে এই পরিমাণ নির্ধারিত হয়েছে। ২০২২-২৩ অর্থবর্ষে মোট ব্যয়ের পরিমাণ ধার্য হয়েছে ৩৯ লক্ষ ৪৫ হাজার কোটি টাকা। এরমধ্যে আয়ের পূর্বাভাস ধার্য করা হয়েছে ২২ লক্ষ ৮৪ হাজার কোটি টাকা। এই অর্থবর্ষে বাজার থেকে ১১ লক্ষ ৯৮ হাজার ৭১৯ কোটি টাকা ঋণ নেওয়ার সম্ভাবনা আছে। ২০২১-২২ অর্থবর্ষে বাজেট পেশের সময় বাজার থেকে ৯ লক্ষ ৬৭ হাজার ৭০৮ কোটি টাকা ঋণ নেওয়ার পূর্বাভাস থাকলেও নেওয়া হয়েছে ৮ লক্ষ ৭৫ হাজার ৭৭১ কোটি টাকা।
CG/CB /NS
রেলমন্ত্রক
চক্র রেলে স্টাফ স্পেশাল ট্রেনগুলির পরিষেবা নিয়ন্ত্রণ
কলকাতা, ১৫ অক্টোবর, ২০২১
পূর্ব রেলের পক্ষ থেকে জানানো হয়েছে, আজ থেকে আগামী ১৮ তারিখ  পর্যন্ত হুগলী নদীতে দেবী দুর্গার মূর্তি বিসর্জনের জন্য বিকেল ৪টে থেকে পরদিন সকাল ৭টা পর্যন্ত চক্র রেলে স্টাফ স্পেশাল ট্রেন পরিষেবা নিয়ন্ত্রণ করা হবে। ট্রেন পরিষেবায় এই নিয়ন্ত্রণ আগামী ২১ অক্টোবর  এবং পরদিন ২২ অক্টোবর  দেবী লক্ষ্মীর মূর্তি বিসর্জনের জন্যও বহাল থাকবে বলে জানানো হয়েছে।
SSS/BD/SKD/
(Visitor Counter : 16
আইনওবিচারমন্ত্রক
মহাত্মা গান্ধীর জন্মবার্ষিকী স্মরণে বিচার দপ্তরের শ্রম দান অভিযা
নতুন দিল্লি, ০২রা অক্টোবর, ২০২০
২রা অক্টোবর ২০২০, মহাত্মা গান্ধীর জন্মবার্ষিকী স্মরণে নতুন দিল্লিতে ভারত সরকারের বিচার দপ্তর  শ্রম দান অভিযানের আয়োজন করে। দপ্তরের সব আধিকারিক এবং কর্মী সক্রিয়ভাবে পরিচ্ছন্নতা অভিযানে অংশ নেন এবং কার্যালয় প্রাঙ্গণ সম্পূর্ণ পরিষ্কার করেন।
এই উপলক্ষ্যে অনলাইন প্রবন্ধ এবং অঙ্কন প্রতিযোগিতার আয়োজন করা হয়। সব আধিকারিক এবং কর্মীরা শপথ নেন যে স্বচ্ছতাকে তাঁরা জীবনের অবশ্য কর্তব্য হিসেবে পালন করবেন এবং প্রতিদিন কিছুটা সময় ব্যয় করে স্বচ্ছতা অভিযানে অবদান রাখবেন।
CG/AP/SFS
(Visitor Counter : 64
নির্বাচনকমিশন
রাষ্ট্রপতি নির্বাচনে আন্তর্জাতিক পর্যবেক্ষক হিসাবে ভারতের মুখ্য নির্বাচন কমিশনার শ্রী সুশীল চন্দ্র ২১-২৫ অক্টোবর উজবেকিস্তান সফর করেন
নয়াদিল্লি, ২৮ অক্টোবর, ২০২১
উজবেকিস্তানের কেন্দ্রীয় নির্বাচন কমিশনের চেয়ারম্যানের আমন্ত্রণে ভারতের মুখ্য নির্বাচন কমিশনার শ্রী সুশীল চন্দ্রের নেতৃত্বে তিন সদস্যের প্রতিনিধিদল উজবেকিস্তান সফর করেন। তাঁরা ২৪ অক্টোবর অনুষ্ঠিত রাষ্ট্রপতি নির্বাচনে পর্যবেক্ষক হিসাবে উপস্থিত ছিলেন। নতুন নির্বাচনী বিধি অনুযায়ী, এবারের নির্বাচন অনুষ্ঠিত হয়েছে। আন্তর্জাতিক সম্প্রদায়ের এই নির্বাচনের ব্যাপারে বিশেষ আগ্রহ ছিল।
উজবেকিস্তানের কেন্দ্রীয় নির্বাচন কমিশনের চেয়ারম্যান মিঃ জাইনিদ্দিন এম নিজামখোদজিয়েভের সঙ্গে ভারতের মুখ্য নির্বাচন কমিশনারের ২১ অক্টোবর দ্বিপাক্ষিক বৈঠক অনুষ্ঠিত হয়েছে। শ্রী চন্দ্র উজবেকিস্তানের আমন্ত্রণ গ্রহণ করায় তিনি তাঁকে ধন্যবাদ জানান। মিঃ নিজামখোদজিয়েভ এবারের নির্বাচনে বিভিন্ন উদ্যোগের কথা জানিয়েছেন। ভারতীয় প্রতিনিধিদলটি সপ্তম এবং চতুর্দশ জেলা নির্বাচন কমিশনের নির্বাচনী প্রক্রিয়া প্রত্যক্ষ করে।
শ্রী সুশীল চন্দ্র উজবেকিস্তানে ভারতীয় রাষ্ট্রদূত এবং ভারতীয় দূতাবাসে আধিকারিকদের সঙ্গে মতবিনিময় করেন এবং রাষ্ট্রদূত শ্রী মণীষ প্রভাত তাঁকে বৈদ্যুতিন পদ্ধতিতে পোস্টাল ব্যালট ব্যবস্থার হস্তান্তর প্রক্রিয়া সম্পর্কে জানান। শ্রী চন্দ্র তাসখন্ডে প্রবাসী ভারতীয়দের সঙ্গে মতবিনিময় করেন এবং দেশের দ্বিতীয় প্রধানমন্ত্রী লালবাহাদুর শাস্ত্রীর আবক্ষ মূর্তিতে পুষ্পার্ঘ্য অর্পণ করেন।
CG/CB/SB
(Visitor Counter : 100
প্রধানমন্ত্রীরদপ্তর
কর্ণাটকের মন্ত্রী শ্রী উমেশ কাত্তি’র মৃত্যুতে শোক প্রকাশ প্রধানমন্ত্রীর
নয়াদিল্লি, ৭ সেপ্টেম্বর, ২০২২
কর্ণাটকের মন্ত্রী শ্রী উমেশ কাত্তি’র মৃত্যুতে গভীর শোক প্রকাশ করেছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় তিনি বলেছেন:
“একজন অভিজ্ঞ নেতা হিসেবে কর্ণাটকের উন্নয়ন প্রচেষ্টায় বিশেষ অবদানের স্বাক্ষর রেখে গেছেন শ্রী উমেশ কাত্তিজি। তাঁর মৃত্যুতে আমি শোকাহত। এই বিপর্যয়ের মুহুর্তে তাঁর পরিবার-পরিজন ও অনুগামীদের সঙ্গে আমি সমানভাবে মর্মাহত। ওঁ শান্তি।”
PG/SKD/NS
(
প্রধানমন্ত্রীরদপ্তর
লতা মঙ্গেশকরের জন্মবার্ষিকীতে তাঁকে স্মরণ প্রধানমন্ত্রীর
নয়াদিল্লি, ২৮ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী লতা মঙ্গেশকরের জন্মবার্ষিকীতে তাঁকে স্মরণ করেছেন।
শ্রী মোদী বলেন, অযোধ্যাতে একটি চৌক-এর নাম লতা মঙ্গেশকর দিদির নামে রাখা হবে। তিনি বলেন, লতা দিদির প্রতি এটিই হবে দেশবাসীর তরফে বিশেষ শ্রদ্ধাঞ্জলি।
ট্যুইট বার্তায় প্রধানমন্ত্রী বলেন, “লতা দিদিকে তাঁর জন্মদিনে স্মরণ করি। আমার স্মৃতিতে অনেক ঘটনা রয়েছে। আছে অগুনতি আলোচনা যার মধ্যে তাঁর স্নেহ প্রকাশ পেত। আমি আজ আনন্দিত যে অযোধ্যার একটি চৌকের নাম তাঁর নামাঙ্কিত হচ্ছে। দেশবাসীর তরফে এটি হবে যথাযথ শ্রদ্ধাঞ্জলি।”
PG/PM/NS
(
প্রধানমন্ত্রীরদপ্তর
ওড়িশায় ট্রেন দুর্ঘটনার পর পরিস্থিতির পর্যালোচনা করতে এক উচ্চপর্যায়ের বৈঠকে পৌরোহিত্য করেছেন প্রধানমন্ত্রী
প্রধানমন্ত্রী ওড়িশায় গিয়ে পরিস্থিতি খতিয়ে দেখবেন
নতুন দিল্লি, ৩ জুন, ২০২৩
প্রধানমন্ত্রী শ্রী নরেন্দ্র মোদী ওড়িশায় ট্রেন দুর্ঘটনার পর পরিস্থিতির পর্যালোচনা করতে এক উচ্চপর্যায়ের বৈঠকে পৌরোহিত্য করেছেন। শ্রী মোদী ওড়িশায় গিয়ে পরিস্থিতি খতিয়ে দেখবেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে :
"প্রধানমন্ত্রী নরেন্দ্র মোদী ওড়িশায় ট্রেন দুর্ঘটনার পর পরিস্থিতির পর্যালোচনা করতে এক উচ্চপর্যায়ের বৈঠকের পৌরোহিত্য করেছেন। এই বৈঠকে উদ্ধারকাজ, ত্রাণ এবং ক্ষতিগ্রস্তদের চিকিৎসার ব্যবস্থাপনা নিয়ে আলোচনা হয়েছে।"
"প্রধানমন্ত্রী নরেন্দ্র মোদী ওড়িশার উদ্দেশে রওনা হচ্ছেন। সেখানে গিয়ে তিনি পরিস্থিতি খতিয়ে দেখবেন।"
CG/CB/AS/
(Visitor Counter : 56
অসামরিকবিমানপরিবহণমন্ত্রক
২১টি নতুন গ্রিনফিল্ড বিমানবন্দরে নীতিগত অনুমোদন
নয়াদিল্লি, ২৭ জুলাই, ২০২৩
ভারত সরকার গ্রিনফিল্ড এয়ারপোর্টস  নীতি, ২০০৮ তৈরি করেছিল দেশে নতুন গ্রিনফিল্ড বিমানবন্দর তৈরি করার জন্য। এই নীতি অনুযায়ী, রাজ্য সরকার সহ যদি কোনও সংস্থা বিমানবন্দর তৈরি করতে চায় তাদের একটি জায়গা বাছতে হবে। এরপর সেই বিমানবন্দর লাভজনক হবে কিনা সে বিষয়ে সমীক্ষা করাতে হবে। এরপর কেন্দ্রীয় সরকারের কাছ থেকে নীতিগত অনুমোদন পাওয়ার আগে ঐ নির্দিষ্ট স্থানের ছাড়পত্র নিতে হবে।
ভারত সরকার ২১টি নতুন গ্রিনফিল্ড বিমানবন্দর স্থাপন করার জন্য নীতিগতভাবে অনুমোদন দিয়েছে। এগুলি হল – গোয়ার মোপা; মহারাষ্ট্রের নভি মুম্বাই, সিরডি এবং সিন্ধুদুর্গ; কর্ণাটকের কালাবুরগি, বিজয়পুরা, হাসান, শিবামোগা; মধ্যপ্রদেশের গোয়ালিয়রের দাবরা; উত্তরপ্রদেশের কুশিনগর এবং নয়ডা; গুজরাটের ঢোলেরা এবং বিরাসর; পুদুচেরির কড়াইকল; অন্ধ্রপ্রদেশের দাগাদর্থি, ভোগাপুরম এবং ওরভাকল; পশ্চিমবঙ্গের দুর্গাপুর; সিকিমের পাকিয়ং; কেরলের কান্নুর এবং অরুণাচল প্রদেশের ইটানগরে হলঙ্গি। এর মধ্যে দুর্গাপুর সহ ১১টি গ্রিনফিল্ড বিমানবন্দর চালু হয়ে গেছে।
পাশাপাশি, অসামরিক বিমান পরিবহণ মন্ত্রক রিজিওনাল কানেক্টিভিটি স্কিম  – উড়ান -এর সূচনা করে ২১/১০/২০১৬ তারিখে যাতে দেশে আঞ্চলিক বিমান যোগাযোগ বৃদ্ধি পায় এবং সাধারণ মানুষের কাছে বিমানযাত্রা সুলভ হয়। উড়ান-এর নির্দিষ্ট যাত্রাপথে অবস্থানকারী বিমানবন্দরের উন্নয়ন প্রয়োজন হলে ‘রিভাইভ্যাল / আপগ্রেডেশন অফ আনসার্ভড অ্যান্ড আন্ডার-সার্ভড এয়ারপোর্টস / হেলিপোর্টস / ওয়াটার এরোড্রোমস’ সূচিতে তা করা হবে। এই পর্যন্ত হেলিপোর্ট, ওয়াটার এরোড্রোমস এবং গ্রিনফিল্ড এয়ারপোর্ট সহ ৭৪টি বিমানবন্দর চালু হয়েছে সারা দেশে উড়ান-এর অধীনে ২০১৬ থেকে।
উপরিল্লিখিত ২১টি গ্রিনফিল্ড বিমানবন্দরের মধ্যে ভারত সরকার সাতটি গ্রিনফিল্ড বিমানবন্দরকে আন্তর্জাতিক বিমানবন্দর হিসেবে অনুমোদন দিয়েছে। এই সাতটির মধ্যে এয়ারপোর্টস অথরিটি অফ ইন্ডিয়া  হীরাসর এবং ঢোলেরা - এই দুটি বিমানবন্দর তৈরি করার কাজ হাতে নিয়েছে। এদের জন্য খরচ হবে যথাক্রমে ১,৪০৫ কোটি এবং ১,৩০৫ কোটি টাকা।
অসামরিক বিমান পরিবহণ মন্ত্রক দেশের গ্রিনফিল্ড বিমানবন্দর সহ পরিকাঠামো তৈরি করতে বেসরকারি লগ্নিকারকদের কাছ থেকে লগ্নি পেতে একাধিক পদক্ষেপ নিয়েছে। ১০০ শতাংশ প্রত্যক্ষ বিদেশি বিনিয়োগ অনুমোদন পেয়েছে এফডিআই নীতির অধীন। এছাড়া একাধিক রাজ্য সরকারকে নীতিগতভাবে অনুমোদন দেওয়া হয়েছে যাতে তারা সরকারি-বেসরকারি অংশীদারিত্বে গ্রিনফিল্ড বিমানবন্দর তৈরি করতে পারে। পশ্চিমবঙ্গের দুর্গাপুরের জন্য খরচ ধরা হয়েছে ৬৭০ কোটি টাকা।
এয়ারপোর্টস অথরিটি অফ ইন্ডিয়া বিমানবন্দরগুলিকে আন্তর্জাতিক বিমানবন্দর হিসেবে গড়ে তোলার দায়িত্ব নিয়েছে সংশ্লিষ্ট বিমানবন্দর পরিচালকবর্গের সঙ্গে। ২০১৪ থেকে তিরুপতি, বিজয়ওয়াড়া, কুশিনগর এবং মোপা বিমানবন্দর আন্তর্জাতিক বিমানবন্দর হিসেবে ঘোষণা করা হয়েছে। সব মিলিয়ে আন্তর্জাতিক বিমানবন্দরের সংখ্যা বেড়ে দাঁড়িয়েছে ৩০।
লোকসভায় আজ এক প্রশ্নের লিখিত জবাবে এই তথ্য জানিয়েছেন অসামরিক বিমান পরিবহণ প্রতিমন্ত্রী জেনারেল  ভি কে সিং ।
CG/AP/DM/
(Visitor Counter : 55